ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
সোনার গহনার ওপর হলমার্কিং ১৫ জুন থেকে শুরু হচ্ছে
নতুন দিল্লি, ২৪ মে, ২০২১
সোনার গহনার ওপর হলমার্কিং আগামী ১৫ জুন থেকে পুনরায় শুরু হচ্ছে। করোনা জনিত পরিস্থিতিতে স্বর্ণ ব্যবসায়ীদের অনুরোধের পরিপ্রেক্ষিতে সরকার এই সিদ্ধান্ত নিয়েছে। পূর্বে স্থির হয়েছিল যে, আগামী ১ জুন থেকে এই সিদ্ধান্ত কার্যকর হবে।
স্বর্ণ শিল্পের সমস্যা এবং তা সমাধানের জন্য একটি সমন্বয় কমিটি গঠন করা হয়েছে। ব্যুরো অফ ইন্ডিয়ান স্ট্যান্ডার্ডস-এর মহানির্দেশক শ্রী প্রমোদ তেওয়ারি এই কমিটির আহ্বায়ক। এছাড়াও ওই কমিটির মধ্যে থাকছেন উপভোক্তা বিষয়ক বিভাগের অতিরিক্ত সচিব শ্রীমতি নিধি খারে এবং জুয়েলারি অ্যাসোসিয়েশনস, স্বর্ণব্যবসায়ী এবং হলমার্কিং সংস্থার প্রতিনিধিরা।
এই উপলক্ষে আয়োজিত এক ওয়েবিনারে কেন্দ্রীয় মন্ত্রী শ্রী পীযূষ গোয়েল বলেন, ভারতের স্বর্ণালঙ্কার বিশ্বের সেরা মানদণ্ডে থাকবে। গ্রাহকরাও এবার হলমার্ক দেওয়া সোনা ক্রয় করতে পারবেন। ভারতের ব্যুরো অফ ইন্ডিয়ান স্ট্যান্ডার্ডস এবং উপভোক্তা বিষয়ক বিভাগের উদ্যোগে এই ওয়েবিনারের আয়োজন করা হয়। যেখানে স্বর্ণ শিল্পের সঙ্গে যুক্ত বিভিন্ন সংগঠনের প্রতিনিধিরা অংশ নেন।
ব্যুরো অফ ইন্ডিয়ান স্ট্যান্ডার্ডস- এর অধীনে স্বর্ণ শিল্প প্রতিষ্ঠানগুলি হলমার্ক যুক্ত গহনা বিক্রয় করার জন্য নিবন্ধ ভক্ত রয়েছে। ব্যুরো অফ ইন্ডিয়ান স্ট্যান্ডার্ডস-এর বিধি অনুযায়ী যা ১৪-০৬-২০১৮ থেকে কার্যকর করা হয়েছে। হলমার্ক যুক্ত সোনার গহনা গ্রাহক এবং ব্যবসায়ী দু'পক্ষকেই বিভ্রান্তি থেকে বাঁচাবে। যদিও বর্তমানে ভারতীয় সোনার গহনার মধ্যে কেবলমাত্র ৩০ শতাংশ হলমার্ক যুক্ত।
শ্রী গোয়েল তাঁর ভাষণে সমন্বয় কমিটির গঠন মূলক পরামর্শগুলি বাস্তবায়িত করার প্রতি গুরুত্ব আরোপ করেন।
সোনার গহনা খাঁটি কিনা তা নিরূপণের জন্য হলমার্কের প্রয়োজন।
দেশে গত পাঁচ বছরে অ্যাসেয়িঙ এন্ড হলমারকিং সেন্টারের সংখ্যা ২৫ শতাংশ বৃদ্ধি পেয়ে ৪৫৪ থেকে ৯৪৫ হয়েছে। তবে বর্তমানে ৯৪০ টি কার্যকর রয়েছে। এই কেন্দ্রগুলি থেকে দিনে ১৫০০টি দ্রব্য হলমার্ক করা যায়। বছরে এদের হলমার্কিং করার ক্ষমতা ১৪ কোটি দ্রব্য। ওয়ার্ল্ড গোল্ড কাউন্সিলের মতে ভারতে প্রায় ৪ লক্ষ জুয়েলার্স রয়েছে। এরমধ্যে ৩৮৮৮৯ টি জুয়েলার্স ব্যুরো অফ ইন্ডিয়ান স্ট্যান্ডার্ডস দ্বারা প্রত্যায়িত হয়েছে।
CG/ SB
(Visitor Counter : 127
স্বাস্থ্যওপরিবারকল্যাণমন্ত্রক
ইনসাকগ-এর বিশ্লেষণে ভারতে নোভেল করোনা ভাইরাসের একটি প্রজাতির প্রমাণ পাওয়ায় তা উদ্বেগের কারণ হয়ে দাড়িয়েছে
নয়াদিল্লি, ২৪ মার্চ ২০২১
কেন্দ্রীয় স্বাস্থ্য ও পরিবার কল্যাণ মন্ত্রক গত ২৫শে ডিসেম্বর জাতীয় স্তরে ১০টি নমুনা পরীক্ষাগারকে নিয়ে জেনোমিক্স বা জিনগত গঠন সংক্রান্ত ভারতীয় সার্স-কভ-২ সংগঠন ইনসাকগ গড়ে তোলে। ইনসাকগ নামে এই সংগঠনটি গঠনের সময় থেকেই কোভিড-১৯ ভাইরাসের জিনগত গঠন ও এই ভাইরাসের সংবহন বিশ্লেষণ করে চলেছে। ভাইরাসের জিনগত গঠনগুলির সঙ্গে মহামারী ছড়িয়ে পড়ার প্রবণতাগুলিও যুক্ত রয়েছে। তবে, বিভিন্ন ভাইরাসের জিনগত রূপান্তরণ একটি স্বাভাবিক ঘটনা এবং এই ধরনের ঘটনার প্রমাণ প্রায় সব দেশেই মেলে।
ইনসাকগ কাজ শুরু করার সময় থেকেই রাজ্য ও কেন্দ্রশাসিত অঞ্চলগুলির পাঠানো ১০ হাজার ৭৮৭টি পজিটিভ নমুনার মধ্যে উদ্বেগের যথেষ্ট কারণ রয়েছে এমন ৭৭১টি পৃথক প্রজাতি চিহ্নিত করেছে। এর মধ্যে ব্রিটেনে ছড়িয়ে পড়া ভাইরাসের ৭৩৬টি নমুনা, দক্ষিণ আফ্রিকায় ছড়িয়ে পড়া ৩৪টি নমুনা এবং ব্রাজিলে ছড়িয়ে পড়া ১টি নমুনা রয়েছে। সারা দেশে ১৮টি রাজ্যে এ ধরনের ভাইরাসের প্রজাতির প্রমাণ মিলেছে।
দেশে আগত আন্তর্জাতিক যাত্রীদের নমুনা পরীক্ষা ও ভাইরাসের জিনগত গঠন বিশ্লেষণ করে দেখার পর এই সিদ্ধান্তে এসেছে যে, নতুন প্রজাতির এই ভাইরাসে উদ্বেগের কারণ রয়েছে। মহারাষ্ট্র থেকে পাওয়া নমুনা পরীক্ষা বিশ্লেষণের পর জানা গেছে ২০২০’র ডিসেম্বরের তুলনায় ই৪৮৪কিউ এবং এল ৪৫২আর মিউটেশনের সঙ্গে নমুনার ভগ্নাংশ বৃদ্ধি পেয়েছে। এ ধরনের মিউটেশন রোগ-প্রতিরোধক ক্ষমতা দুর্বল করে দিয়ে আক্রান্ত হওয়ার প্রবণতা বাড়ায়। তবে, ১৫-২০ শতাংশ নমুনার ক্ষেত্রেই এ ধরনের মিউটেশন পাওয়া গেছে।
কেরলের ১৪টি জেলা থেকে পাওয়া ২ হাজার ৩২টি নমুনা পরীক্ষা করা হয়েছে এবং এর মধ্য থেকে ১২৩টি নমুনায় এন৪৪০কে প্রজাতির ভাইরাসের প্রমাণ মিলেছে। এই প্রজাতির ভাইরাসও রোগ-প্রতিরোধক ক্ষমতা হ্রাস করে রোগাক্রান্ত হবার সম্ভাবনা বাড়ায়। উল্লেখ করা যেতে পারে, অন্ধ্রপ্রদেশেও ৩৩ শতাংশ নমুনা পরীক্ষায় এই প্রজাতির ভাইরাসের উপস্থিতির প্রমাণ আগেই মিলেছিল। তেলেঙ্গানাতে ১০৪টি নমুনার মধ্যে ৫৩টিতে এই প্রজাতির ভাইরাসের হদিশ পাওয়া গেছে। ব্রিটেন, ডেনমার্ক, সিঙ্গাপুর, জাপান ও অস্ট্রেলিয়া সহ ১৬টি দেশে নমুনা পরীক্ষায় এন৪৪০কে প্রজাতির ভাইরাসের উপস্থিতির প্রমাণ মিলেছে। বর্তমানে নতুন এই প্রজাতির বিষয়ে আরও গবেষণা ও অনুসন্ধান চলছে।
উত্তর-পূর্বাঞ্চলেরউন্নয়নসংক্রান্তমন্ত্রক
এনইডিএফআই আয়োজিত নামচি ও গ্যাংটকে বাণিজ্য ও শিল্প সম্মেলন
নয়াদিল্লী, ৮ ডিসেম্বর, ২০২১
এনইডিএফআই নামচি এবং গ্যাংটকে শিল্প বাণিজ্য সম্মেলনের আয়োজন করে। সম্মেলনে এই অঞ্চলে নতুন ব্যবসা শুরু করার জন্য জনসাধারণ, বিশেষ করে যুব সম্প্রদায়কে উৎসাহিত করা হয়।
এনইডিএফআই-এর নামচি শাখায় বাণিজ্য ও শিল্পমেলা
নামচি এবং জোরেথাং-এর ৩০ জন শিল্পপতি এই বৈঠকে অংশগ্রহণ করেন। আলোচনায় এনইডিএফআই অংশগ্রহণকারীদের বিভিন্ন ঋণ প্রকল্পের বিষয়ে বিস্তারিত জানিয়েছে, এছাড়াও এই অঞ্চলের উন্নয়নের জন্য যেসব পদক্ষেপ নেওয়া হয়েছে সে বিষয়ে অংশগ্রহণকারীদের জানানো হয়। হোমস্টে ও রেস্টুরেন্ট ব্যবসার প্রসার ঘটানো, কৃষি ভিত্তিক বিভিন্ন কর্মকান্ড এবং সংশ্লিষ্ট অঞ্চলে যেসমস্ত ব্যবসা-বাণিজ্য হয় সেগুলির মানোন্নয়নের পন্থাপদ্ধতি নিয়ে আলোচনা হয়েছে। আলোচনায় উপস্থিত শিল্পপতিদের বিভিন্ন বিষয়ে সংশয় দূর করা হয়েছে।
এনইডিএফআই-এর গ্যাংটক শাখায় বাণিজ্য ও শিল্পমেলা
এনইডিএফআই-এর আধিকারিকরা পূর্ব ও উত্তর জেলার শিল্পপতিদের কাছে বিভিন্ন প্রকল্পের বিষয়ে বিস্তারিতভাবে জানিয়েছেন। অংশগ্রহণকারীদের জৈব চাষে উৎসাহ দেওয়ার জন্য এমওভিসিডিএনইআর-এর সম্পর্কে বিস্তারিতভাবে জানানো হয়েছে। ঋণ নেওয়ার ক্ষেত্রে কি কি নথিপত্রের প্রয়োজন সে বিষয়ে গ্যাংটকের ব্রাঞ্চ ম্যানেজার বিশদে জানান। অংশগ্রহণকারীদের কম সুদে ঋণ দানের বিষয়েও বিভিন্ন তথ্য জানানো হয়েছে।
CG/CB/NS
(Visitor Counter : 100
ক্ষুদ্র, অতিক্ষুদ্রওমাঝারিশিল্পমন্ত্রক
“স্বদেশী অনলি” ౼ নতুন লেবেল ব্যবহার করে কেভিআইসির বারানসীর ৮০ জন কুম্ভকারের পরিবারের ক্ষমতায়নের উদ্যোগ
নয়াদিল্লী, ২৮ জুন, ২০২০
প্রধানমন্ত্রী শ্রী নরেন্দ্র মোদীর লোকসভা কেন্দ্র বারাণসী আসন্ন উৎসবের মরশুমে ‘স্বদেশী অনলি’ পণ্য সম্ভার নিয়ে আসতে চলেছে। খাদী ও গ্রামোদ্যোগ কমিশন  বারাণসীর মৃৎশিল্পীদের মাটির প্রদীপ, দেবদেবীর মূর্তি সহ বিভিন্ন সামগ্রীর নির্মাণে ‘আত্মনির্ভর ভারত অভিযান’-এর আওতায় প্রশিক্ষণ দেবে।
কেভিআইসি-র চেয়ারম্যান শ্রী বিনয় কুমার সাক্সেনা ইটাহারডিহ, আহোরাডিহ, অর্জুনপুর এবং চক শাহজাঙ্গিগঞ্জ গ্রামগুলির ৮০ জন কুম্ভকারকে কুমোরের চাক বন্টন করেছেন। প্রতিটি গ্রামে কমপক্ষে দেড়শো থেকে ২০০ জন কুম্ভকার পরিবার থাকেন যাঁরা প্রজন্মের পর প্রজন্ম এই মাটির কাজ করেন। কিন্তু হস্তচালিত কুমোরের চাক সহ বিভিন্ন পুরনো পদ্ধতিতে নির্মিত সামগ্রী সঠিকভাবে বিক্রি না হওয়ায় এইসব কুম্ভকার তাঁদের জীবিকা পরিবর্তন করছেন। কেভিআইসি বারাণসীতে আগামী ৩ মাস ১৫০০ কুমোরের চাক বন্টনের সিদ্ধান্ত নিয়েছে।
কেভিআইসি সেবাপুরী গ্রামে ৩০০ জন পরিযায়ী শ্রমিককে ৩০০টি বৈদ্যুতিক কুমোরের চাক দেবে। এইসব শ্রমিকরা কোভিড-১৯ মহামারীর জন্য লকডাউনের ফলে অন্য রাজ্য থেকে ফিরে এসে আর্থিক সঙ্কটে পড়েছেন। সংস্থাটি ইতিমধ্যেই ৬০ জন শ্রমিককে প্রশিক্ষণ দিয়েছে। আশা করা যায় বারাণসীতেই ১২০০ জন পরিযায়ী শ্রমিক নতুন কাজের সুযোগ পাবেন। এরফলে এইসব শ্রমিকদের জীবিকার সন্ধানে অন্যত্র যেতে হবেনা।
‘কুমহার স্বশক্তিকরণ যোজনা’র পুরোনো সুবিধাভোগীরা কেভিআইসি-র চেয়ারম্যানের সঙ্গে ভিডিও কনফারেন্সের মাধ্যমে মতবিনিময় করেছেন। কিষাণ প্রজাপতি নামে এক কুম্ভকার জানিয়েছেন তিনি এই প্রকল্পের আওতায় বৈদ্যুতিক কুমোরের চাক পাওয়ার পর সেটি ব্যবহার করে পণ্য সামগ্রী তৈরি করছেন। বর্তমানে বারাণসী ক্যান্টনমেন্ট রেল স্টেশনে তিনি প্রতিদিন ৩ হাজার কাপ বিক্রি করেন। এই প্রকল্পের আর এক সুবিধাভোগী অক্ষয় কুমার প্রজাপতি জানিয়েছেন তিনি মির্জাপুর জেলায় স্থানীয় একটি বাজারে প্রতিদিন ৪ হাজার কাপ ও প্লেট বিক্রি করতে পারেন। দয়া শঙ্কর প্রজাপতি জানান, বারাণসীর মান্ডুয়াদি রেল স্টেশনে দুধ বিক্রির জন্য তিনি দৈনিক ৩ হাজার ৫০০ মাটির গেলাস বিক্রি করেন। এইভাবে তারা মাসে কমবেশি ২০ হাজার টাকা আয় করে থাকেন।
বারানসীর এই গ্রামগুলির কুম্ভকাররা মাটির ম্যাজিক লন্ঠন, প্রদীপ, ও দশেরা এবং দীপাবলীর জন্য লক্ষ্মী ও গনেশের মূর্তি তৈরি করেন। আগামী উৎসবের মরশুমে চীনের তৈরি প্রদীপ ও অন্যান্য সামগ্রী কেনা থেকে জনসাধারণকে বিরত করার জন্যই এই উদ্যোগ।
কেভিআইসি-র চেয়ারম্যান জানিয়েছেন, মৃৎশিল্পে বারাণসীর খ্যাতি রয়েছে। কুমহার স্বশক্তিকরণ যোজনার আওতায় জেলার অনেক গ্রাম উপকৃত। অতি ক্ষুদ্র, ক্ষুদ্র ও মাঝারী শিল্পোদ্যোগ মন্ত্রক এসএফইউআরটিআই যোজনার আওতায় একটি ক্লাস্টার গড়তে চলেছে। সেখানে ৫০০ জন মৃৎশিল্পী আধুনিক প্রযুক্তি ব্যবহার করে একসঙ্গে কাজ করতে পারবেন।
নীতি আয়োগ বারাণসীকে উচ্চাকাঙ্খী জেলা হিসেবে চিহ্নিত করেছে। কেভিআইসি খাদী ও গ্রামীণ শিল্পর উন্নয়নে সেবাপুরি গ্রামটিকে সাহায্যর উদ্যোগ নিয়েছে। কুম্ভকারদের প্রশিক্ষণ দেবার পাশাপাশি সংস্থাটি দেশজুড়ে ১৭০০০ বৈদ্যুতিক কুম্ভকার চাকা বন্টন করেছে।
CG/CB /NS
(Visitor Counter : 131
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ প্রায় ৪০ কোটি
সুস্থতার হার বেড়ে ৯৭.৩১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৮ হাজার ৭৯
ভারতে বর্তমানে সুস্পষ্টভাবে করোনায় আক্রান্তের সংখ্যা ৪ লক্ষ ২৪ হাজার ২৫, যা মোট আক্রান্তের ১.৩৬ শতাংশ
দৈনিক-ভিত্তিতে আক্রান্তের হার ১.৯১ শতাংশ, যা লাগাতার ২৬ দিন ৩ শতাংশের নীচে
নয়াদিল্লি, ১৭ জুলাই, ২০২১
দেশে কোভিড-১৯ টিকাকরণের সংখ্যা প্রায় ৪০ কোটির মাইলফলক ছুঁয়েছে। আজ সকাল ৭টা পর্যন্ত পাওয়া প্রাথমিক তথ্যানুযায়ী, সামগ্রিকভাবে ৩৯ কোটি ৯৬ লক্ষ ৯৫ হাজার ৮৭৯টি টিকার ডোজ দেওয়া হয়েছে। একইভাবে, গত ২৪ ঘণ্টায় ৪২ লক্ষ ১২ হাজার ৫৫৭টি টিকাকরণ হয়েছে।
দেশে এখনও পর্যন্ত মোট টিকাকরণের মধ্যে :
স্বাস্থ্য কর্মীরা প্রথম ডোজ পেয়েছেন – ১,০২,৬৬,০৭৪; দ্বিতীয় ডোজ – ৭৫,১৪,৮৯২
করোনার বিরুদ্ধে লড়াইয়ে অগ্রভাগে থাকা কর্মীরা প্রথম ডোজ পেয়েছেন – ১,৭৭,৭৯,৯১৩; দ্বিতীয় ডোজ – ১,০২,৬২,৯৫৬৩
১৮-৪৪ বছর বয়সীদের মধ্যে প্রথম ডোজ পেয়েছেন – ১১,১৮,২০,৭০৩; দ্বিতীয় ডোজ – ৪৬,১১,৯৯৭
৪৫-৫৯ বছর বয়সীদের মধ্যে প্রথম ডোজ পেয়েছেন – ৯,৫৯,৩০,০৩০; দ্বিতীয় ডোজ – ২,৭৯,৮৯,৫১৩
ষাটোর্ধ্ব ব্যক্তিদের মধ্যে প্রথম ডোজ পেয়েছেন – ৭,১৮,৬৮,৫০৬; দ্বিতীয় ডোজ – ৩,০৬,৫১,২৯৮।
উল্লেখ করা যেতে পারে, সারা দেশে গত ২১ জুন থেকে সর্বজনীন কোভিড-১৯ টিকাকরণের নতুন পর্যায়ের সূচনা হয়েছে। কেন্দ্রীয় সরকার সারা দেশে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ।
মহামারী শুরুর সময় থেকে আক্রান্ত ব্যক্তিদের মধ্যে ৩ কোটি ২ লক্ষ ২৭ হাজার ৭৯২ জন আরোগ্য লাভ করেছেন। দেশে গত ২৪ ঘণ্টায় সুস্থ হয়েছেন ৪৩ হাজার ৯১৬ জন। এর ফলে, সামগ্রিকভাবে সুস্থতার হার দাঁড়িয়েছে ৯৭.৩১ শতাংশ, যা লাগাতার বাড়ছে।
দেশে গত ২৪ ঘণ্টায় নতুন করে আক্রান্ত হয়েছেন ৩৮ হাজার ৭৯ জন। লাগাতার ২০ দিন দৈনিক-ভিত্তিতে আক্রান্তের সংখ্যা ৫০ হাজারের নীচে রয়েছে। কেন্দ্রীয় সরকারের পাশাপাশি রাজ্য/কেন্দ্রশাসিত অঞ্চলগুলির পাশাপাশি ধারাবাহিকভাবে সমন্বয়মূলক প্রয়াসের ফলে এই সাফল্য অর্জিত হয়েছে।
দেশে আজ সুস্পষ্টভাবে করোনায় আক্রান্তের সংখ্যা ৪ লক্ষ ২৪ হাজার ২৫, যা মোট আক্রান্তের কেবল ১.৩৬ শতাংশ।
দেশে নমুনা পরীক্ষার ক্ষমতা ও পরিকাঠামো অগ্রগতির ফলে গত ২৪ ঘণ্টায় মোট ১৯ লক্ষ ৯৮ হাজার ৭১৫টি নমুনা পরীক্ষা হয়েছে। এর ফলে, সারা দেশে মোট নমুনা পরীক্ষার সংখ্যা ৪৪ কোটি ২০ লক্ষ ২১ হাজার ৯৫৪।
সারা দেশে একদিকে যখন নমুনা পরীক্ষার হার লাগাতার বেড়ে চলেছে, অন্যদিকে তখন সাপ্তাহিক-ভিত্তিতে আক্রান্তের হার ক্রমাগত হ্রাস পাচ্ছে বলে লক্ষ্য করা গেছে। সাপ্তাহিক-ভিত্তিতে আক্রান্তের হার বর্তমানে ২.১০ শতাংশ। অন্যদিকে, আজ দৈনিক-ভিত্তিতে আক্রান্তের হার দাঁড়িয়েছে ১.৯১ শতাংশ। উল্লেখযোগ্য বিষয় হ’ল দৈনিক-ভিত্তিতে আক্রান্তের হার লাগাতার ২৬ দিন ৩ শতাংশের নীচে রয়েছে। একইভাবে, আক্রান্তের হারও গত ৪০ দিন ৫ শতাংশের নীচে নেমে এসেছে।
CG/BD/SB
(Visitor Counter : 148
গ্রামোন্নয়নমন্ত্রক
খাদ্য প্রক্রিয়াকরণ শিল্প মন্ত্রক এবং গ্রামোন্নয়ন মন্ত্রকের সংযুক্তিকরণ প্রধানমন্ত্রী ফরমালাইজেশন অফ মাইক্রো ফুড প্রসেসিং এন্টারপ্রাইসেস কর্মসূচির জন্য
নয়াদিল্লী, ৮ এপ্রিল, ২০২১
মন্ত্রকের বিভিন্ন কর্মসূচির সংযুক্তিকরণ অন্যতম গুরুত্বপূর্ণ বিষয় যা সরকার করতে চেষ্টা করছে যাতে সম্পূর্ণ সম্পদের ব্যবহার করা যায় এবং জনতার কাছে সর্বোচ্চ সুবিধা পৌঁছে দেওয়া যায়।
চলতি মাইক্রো ফুড প্রসেসিং এন্টারপ্রাইসেস-এর উন্নীতকরণের জন্য আর্থিক কারিগরি এবং বাণিজ্যিক সহায়তা দেওয়ার লক্ষ্যে খাদ্য প্রক্রিয়াকরণ শিল্প মন্ত্রক সারা ভারত জুড়ে শুরু করেছে ‘কেন্দ্রীয় পৃষ্ঠপোষকতায় প্রধানমন্ত্রী ফরমালাইজেশন অফ মাইক্রো ফুড প্রসেসিং এন্টারপ্রাইসেস  কর্মসূচি’। রূপায়িত হবে ৫ বছর ধরে ২০২০-২১ থেকে ২০২৪-২৫ পর্যন্ত ১০ হাজার কোটি টাকা খরচ করে।
এমওএফপিআই এবং দীনদয়াল অন্তোদয় যোজনা- গ্রামোন্নয়ন মন্ত্রকের জাতীয় গ্রামীণ জীবিকা মিশন সম্মত হয়েছে একসঙ্গে কাজ করতে পিএমএফএমপি রূপায়ণে খাদ্য প্রক্রিয়াকরণে স্বনির্ভর গোষ্ঠীগুলিকে সাহায্য করতে। কর্মসূচির সবকটি উপাদানের মধ্যে দুটি মন্ত্রকই উপাদানগুলি নিয়ে নিবিড়ভাবে কাজ করার সিদ্ধান্ত নিয়েছে স্বনির্ভর গোষ্ঠীর সদস্যদের প্রাথমিক মূলধন জোগাতে। এরমধ্যে আছে কার্যকরী মূলধন এবং ছোটখাটো যন্ত্রপাতি ক্রয়, স্বনির্ভর গোষ্ঠীর সদস্য পিছু সর্বোচ্চ ৪০ হাজার টাকা প্রদান, তাদের চলতি লেনদেন এবং প্রয়োজনের ভিত্তিতে। দুই মন্ত্রকেরই সংশ্লিষ্ট দলগুলি জাতীয় স্তরে একসঙ্গে কাজ করেছে কর্মসূচির কার্যকরী কাঠামো চালু করতে নীতি-নির্দেশিকা যুগ্ম নিয়মাবলী, প্রশিক্ষণ এবং সচেতনতা অভিযান ইত্যাদিও এই উপাদানের রূপায়ণের সুবিধার জন্য।
রাজ্য এবং কেন্দ্রশাসিত অঞ্চলগুলিতে রাজ্য গ্রামীণ জীবিকা মিশন এবং এমওএফপিআই নিযুক্ত রাজ্য নোডাল সংস্থাগুলি নিবিড় সমন্বয় রেখে কর্মসূচির কাজ করছে। এরমধ্যে আছে উদ্দিষ্ট যোগ্য সুবিধাপ্রাপকদের চিহ্নিতকরণ, তাদের প্রত্যাশা এবং ভবিষ্যৎ পরিকল্পনা জেনে আবেদন, ডিজিটাইজেশন, পর্যালোচনা, সুপারিশ এবং অনুমোদন দেওয়ার মাধ্যমে।
২০২০-২১ অর্থ বছরে ১৭ হাজার ৪২৭ জন সুবিধা প্রাপকের আবেদন খুঁটিয়ে দেখা হয়েছে এবং ৫১.৮৫ কোটি টাকা প্রাথমিক মূলধন সহায়তা সুপারিশ করা হয়েছে। অন্ধ্র, অরুণাচলপ্রদেশ, অসম, ছত্তিশগড়, মহারাষ্ট্র, মিজোরাম, ওড়িশা এবং তেলেঙ্গানার মতো রাজ্যগুলি আছে সর্বাগ্রে সুবিধাপ্রাপকদের মধ্যে ৮৩ শতাংশই এইসব রাজ্যগুলির এবং সুপারিশকৃত মোট অর্থের ৮০ শতাংশই তাদের জন্য।
এ পর্যন্ত প্রাথমিক মূলধন হিসেবে ২৯.০১ কোটি টাকা অনুমোদন করা হয়েছে অন্ধ্রপ্রদেশ, ছত্তিশগড়, গোয়া, গুজরাট, হরিয়ানা, হিমাচলপ্রদেশ, কর্ণাটক, মধ্যপ্রদেশ, মহারাষ্ট্র, মেঘালয়, ওড়িশা, রাজস্থান, সিকিম, তেলেঙ্গানা, ত্রিপুরা, উত্তরপ্রদেশের ৬ হাজার ৬৯৪টি সংস্থার ১০ হাজার ৩১৪ জন সুবিধাপ্রাপকের জন্য। রাজ্যগুলি বর্তমানে সংশ্লিষ্ট স্বনির্ভর গোষ্ঠী এবং গোষ্ঠীর সদস্যদের টাকা দিচ্ছে ক্লাস্টার লেভেল ফেডারেশনস  এবং ভিলেজ অর্গানাইজেশন্স, র মতো গোষ্ঠী সংস্থা নেটওয়ার্কের মাধ্যমে।
একটি শক্তিশালী ব্যবস্থাও তৈরি করা হচ্ছে নিয়মিত তত্ত্বাবধানের জন্য। এই কর্মসূচির অধীনে গ্রামীণ খাদ্য প্রক্রিয়াকরণ সংস্থাগুলি যেগুলি পরিচালনা করে স্বনির্ভর গোষ্ঠীর সদস্যরা এবং সহায়তা দেওয়া হয় এই কর্মসূচিতে তাদের জন্য। এই সংযুক্তিকরণের ফলে দুটি মন্ত্রকেরই শক্তি বৃদ্ধি পেয়েছে এবং নিশ্চিত এরফলে খাদ্য প্রক্রিয়াকরণের মতো গুরুত্বপূর্ণ ক্ষেত্রে গ্রামীণ মহিলাদের জীবিকা ক্ষমতাপ্রাপ্ত হবে।
CG/AP/NS
(Visitor Counter : 207
কেন্দ্রীয়মন্ত্রিসভা
ভারত ও আফগানিস্তানের মধ্যে সংশোধিত বিমান পরিষেবা চুক্তি স্বাক্ষরের প্রস্তাব অনুমোদন করেছে কেন্দ্রীয় মন্ত্রিসভা
নয়াদিল্লী, ২৩ ডিসেম্বর, ২০২০
ভারত ও আফগানিস্তানের মধ্যে সংশোধিত বিমান পরিষেবা চুক্তি স্বাক্ষরের প্রস্তাবটিকে অনুমোদন করেছে কেন্দ্রীয় মন্ত্রিসভা।
সংশোধিত বিমান পরিষেবা চুক্তিটি দুটি দেশের মধ্যে অসামরিক বিমান চলাচলের ক্ষেত্রে একটি গুরুত্বপূর্ণ ভূমিকা পালন করবে। এর ফলে অসামরিক বিমান চলাচল ক্ষেত্রের বিকাশ ঘটবে এবং উভয় দেশের ব্যবসা-বাণিজ্য, বিনিয়োগ, পর্যটন ও সাংস্কৃতিক আদান-প্রদান বাড়বে। দুটি দেশের মধ্যে বাধাহীন বিমান যোগাযোগ ব্যবস্থা গড়ে উঠবে। এর ফলে ব্যবসা-বাণিজ্যের সুযোগ তৈরি হবে ও নিরাপত্তা ও সুরক্ষা নিশ্চিত হবে।
রেলমন্ত্রক
রেলের পিআরএস ব্যবস্থা বন্ধ থাকার সময়
কলকাতা, ২১ অক্টোবর, ২০২১
রেল কর্তৃপক্ষ জানিয়েছে কলকাতায় যাত্রী সংরক্ষণ ব্যবস্থাপনার  ডাটা সেন্টার আগামী ২৩ অক্টোবর, শনিবার, রাত ১১.৪৫ মিনিট থেকে ২৪ অক্টোবর রবিবার ভোর পাঁচটা পর্যন্ত বন্ধ থাকবে। এর জেরে দেশের পূর্ব অংশে, অর্থাৎ পূর্বরেল, দক্ষিণ-পূর্ব রেল, পূর্ব উপকূল রেল, দক্ষিণ-পূর্ব মধ্য রেল, উত্তরপূর্ব সীমান্ত রেল এবং পূর্বমধ্য রেলে ইন্টারনেট বুকিং, অনুসন্ধান ও অন্যান্য সহযোগী পরিষেবা পাওয়া যাবেনা।
SSS/SS/NS
(Visitor Counter : 17
প্রধানমন্ত্রীরদপ্তর
গুজরাটের সহনশীলতা মূর্ত হয়ে উঠেছে ‘স্মৃতি বন’-এর মধ্য দিয়ে : প্রধানমন্ত্রী
নয়াদিল্লি, ১৪ অক্টোবর ২০২২
২০০১-এ গুজরাটের ভুজ-এ ভয়বহ ভূমিকম্পে নিহতদের উদ্দেশে শ্রদ্ধা নিবেদনের জন্য জনসাধারণ যে ‘স্মৃতি বন’ পরিদর্শনে ছুটে আসছেন তা লক্ষ্য করে সন্তোষ প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন –
“বিষয়টি লক্ষ্য করে আমি খুশি। ২০০১-এর দুঃখজনক ভূমিকম্পের ঘটনায় যাঁরা প্রাণ হারিয়েছিলেন, তাঁদের স্মৃতির উদ্দেশে শ্রদ্ধা নিবেদনের লক্ষ্যেই গড়ে তোলা হয়েছে ‘স্মৃতি বন’। গুজরাটের সহনশীলতা মূর্ত হয়ে উঠেছে এই স্থানটিতে। আগামী মাসগুলি কচ্ছ ভ্রমণের পক্ষে বেশ মনোরম। রান উৎসব-এর আকর্ষণ ছাড়াও ‘স্মৃতি বন’ হল আরও একটি বিশেষ দর্শনীয় স্থান।”
PG/SKD/DM/
(
প্রধানমন্ত্রীরদপ্তর
প্রধানমন্ত্রী বিশিষ্ট স্থপতি শ্রী বালকৃষ্ণ দোশীকে ব্রিটেনের রাজকীয় স্বর্ণপদক-২০২২- এ ভূষিত হওয়ায় অভিনন্দন জানিয়েছেন
নতুন দিল্লি, ১০ ডিসেম্বর, ২০২১
প্রধানমন্ত্রী শ্রী নরেন্দ্র মোদী বিশিষ্ট স্থপতি বালকৃষ্ণ দোশীর সঙ্গে কথা বলেছেন এবং ২০২২-এর রাজকীয় স্বর্ণপদক পাওয়ার জন্য তাঁকে অভিনন্দন জানিয়েছেন।
প্রধানমন্ত্রী এক টুইট বার্তায় বলেছেন, " বিশিষ্ট স্থপতি শ্রীবালকৃষ্ণ দোশিজীর সাথে কথা বলেছি এবং ২০২২ সালের রাজকীয় স্বর্ণ পদক পাওয়ার জন্য তাঁকে অভিনন্দন জানিয়েছি। স্থাপত্যের জগতে তাঁর অবদান গুলি স্মরণীয় হয়ে রয়েছে। তাঁর কাজগুলি সৃজনশীলতা, স্বতন্ত্রতা এবং বৈচিত্র্যময় প্রকৃতির জন্য বিশ্বব্যাপী প্রশংসিত হয়।"
বালকৃষ্ণ দোশী একজন ভারতীয় স্থপতি। তিনি ভারতীয় স্থাপত্যের একটি গুরুত্বপূর্ণ ব্যক্তিত্ব হিসেবে বিবেচিত।
CG/ SB
(
ইস্পাতমন্ত্রক
স্টিল অথরিটি অফ ইন্ডিয়া চলতি অর্থবছরের দ্বিতীয় পর্বে লাভ করেছে
এই সময়ে ২০%এর অধিক টার্নওভার নথিভুক্ত করেছে
নতুন দিল্লি, ৭ই নভেম্বর, ২০২০
ইস্পাত মন্ত্রকের অধীনস্থ রাষ্ট্রায়ত্ত সংস্থা, স্টিল অথরিটি অফ ইন্ডিয়া, চলতি ২০২০-২১ আর্থিক বছরের দ্বিতীয় পর্বের আর্থিক ফলাফল ঘোষনা করেছে। এই ফলাফলে সংস্থাটির দৃঢ় কর্মদক্ষতা প্রকাশ পেয়েছে। চলতি আর্থিক বর্ষে সংস্থাটির পক্ষ থেকে প্রকাশিত বিবৃতিতে উল্লেখ করা হয়েছে, কর প্রদানের আগে সংস্থার লাভের পরিমান ৬১০.৩২ কোটি টাকা এবং কর প্রদানের পর লাভের পরিমাণ দাঁড়িয়েছে ৩৯৩.৩২ কোটি টাকা। গত বছর এই সময়ে সংস্থাটি কর প্রদানের আগে ক্ষতির পরিমান ছিল ৫২৩.০৩ কোটি টাকা এবং কর প্রদানের পর ক্ষতির পরিমাণ দাঁড়ায় ৩৪২.৮৪ কোটি টাকা। কোভিড-19 অতিমারী কালের প্রতিকূল পরিস্থিতি সত্বেও সংস্থাটি, তাদের কর্মদক্ষতা বজায় রেখে লাভ করতে সক্ষম হয়েছে। একই সঙ্গে গত বছরের এই সময়ের তুলনায় সেল,চলতি অর্থবছরের দ্বিতীয় পর্বে ২০ শতাংশ টার্নওভার বৃদ্ধি করতে সক্ষম হয়েছে। যার আর্থিক পরিমান ১৬৮৩৪.১ কোটি টাকা। সংস্থাটি এই পর্বে ইবিআইটিডিএ এর পূর্বে গত বছরের তুলনায় অভূতপূর্ব উন্নয়ন করেছে যার পরিমান ৫৮.৭%। কোভিড পরিস্থিতির প্রতিকূলতা সত্ত্বেও সংস্থাটি বিশেষ কর্মদক্ষতা দেখিয়েছে এবং জুন মাসের পর থেকে তারা তাদের বিক্রয় হার বৃদ্ধিতে নজর দেয়।
উন্নত মানের ইস্পাত উৎপাদনের দিকে সংস্থাটি বিশেষ নজর দিয়ে চলতি অর্থবছরে ৩.৭৫২ মেট্রিক টন ইস্পাত উৎ পাদন করে যা রেকর্ড সৃষ্টি করেছে। এর আগে ২০১৮ অর্থবছরের দ্বিতীয় পর্বে সেল সব থেকে বেশি উৎপাদন করে ৩.৬৫৮ মেট্রিক টন। গত বছরের তুলনায় এ বছর সংস্থাটি ৫%বেশি বিক্রয়যোগ্য ইস্পাত উৎপাদন করেছে।
চলতি অর্থবছরে দ্বিতীয় পর্বে, সংস্থাটির উন্নত কর্মদক্ষতা বিষয়ে সেলের সভাপতি শ্রী অনিল কুমার চৌধুরী বলেন, বছরের শুরুতেই অভাবিত প্রতিকূলতার সম্মুখীন হতে হয় গোটা বিশ্বকে। এই সময়ে কাজের সমন্বয় বজায় রেখে এবং পূর্ণ শক্তিকে ব্যবহার করে সব বাধা অতিক্রম করে তাঁদের দক্ষতা প্রমাণের দায়বদ্ধতা ছিল। সেল তা করতে পেরেছে এবং লাভের মুখ দেখেছে। আত্মনির্ভর ভারত গঠনে বিশ্বমানের ইস্পাত উৎপাদন করতে সেল আগামী দিনেও কর্মদক্ষতা প্রদর্শন করে যাবে।
বিজ্ঞানওপ্রযুক্তিমন্ত্রক
ইন্ডিয়ান ইনস্টিটিউট অফ পেট্রোলিয়ামের উদ্যোগে প্রযুক্তিগত গবেষণা ও উদ্ভাবন ক্ষেত্রে ভারতের অগ্রগতি সম্পর্কে সপ্তাহব্যাপী এক বিশেষ অভিযানের সূচনা আগামীকাল থেকে
নয়াদিল্লি, ১২ এপ্রিল, ২০২৩
ইন্ডিয়ান ইনস্টিটিউট অফ পেট্রোলিয়াম -এর উদ্যোগে আগামী ১৩-১৯ এপ্রিল পর্যন্ত সপ্তাহব্যাপী এক বিশেষ অভিযানের সূচনা হতে চলেছে। অভিযানের মূল বিষয় হল – ‘প্রতি সপ্তাহে একটি করে গবেষণাগার’। সপ্তাহব্যাপী এই অভিযানকালে আলাপ-আলোচনার কয়েকটি অনুষ্ঠানেরও আয়োজন করা হয়েছে। আগামীকাল নয়াদিল্লিতে এর সূচনা হবে। প্রসঙ্গত উল্লেখ্য, ইন্ডিয়ান ইনস্টিটিউট অফ পেট্রোলিয়াম হল কেন্দ্রীয় বিজ্ঞান ও শিল্প গবেষণা পরিষদ -এর একটি অন্যতম প্রধান পরীক্ষা ও গবেষণাকেন্দ্র। এর সদর দপ্তর রয়েছে দেরাদুনে। এই অভিযানকালে তাৎপর্যময় দুটি বিষয় হল - ভারতরত্ন ডঃ বি আর আম্বেদকরের জন্মবার্ষিকী এবং সিএসআইআর-আইআইপি-র ৬৪তম প্রতিষ্ঠা দিবস। শিল্পক্ষেত্রে প্রযুক্তিগত চিন্তাভাবনা কিভাবে বাস্তবায়িত হয়েছে তা সংশ্লিষ্ট সকলের কাছে তুলে ধরতে ১৪ এপ্রিল একটি বিশেষ অনুষ্ঠানেরও আয়োজন করা হয়েছে। সিএসআইআর এবং আইআইপি-র কাছ থেকে ভারতীয় শিল্পের প্রত্যাশার বিষয়টিও রয়েছে ঐদিনের আলোচ্যসূচিতে।
এর আগে, এ বছর ৬ জানুয়ারি নয়াদিল্লিতে এই অভিযানের আনুষ্ঠানিক সূচনা করেন কেন্দ্রীয় বিজ্ঞান ও প্রযুক্তি দপ্তরের  প্রতিমন্ত্রী ডঃ জিতেন্দ্র সিং। তিনি ঐ সময় জানিয়েছিলেন যে ভারতে সিএসআইআর-এর ১৭টি গবেষণাগারকে গবেষণা ও উদ্ভাবন সম্পর্কিত আন্তর্জাতিক কেন্দ্রে রূপান্তরিত করা হবে। তিনি আরও বলেছিলেন যে ২০১৪ সাল থেকে ভারতের প্রধানমন্ত্রী শ্রী নরেন্দ্র মোদীর সক্রিয় ও নিরন্তর প্রচেষ্টায় বিজ্ঞান, প্রযুক্তি ও উদ্ভাবনের অনুকূল পরিবেশ গড়ে তোলার ক্ষেত্রে ভারত প্রতিনিয়তই এক নতুন নতুন মাত্রায় উন্নীত হয়েছে।
সপ্তাহব্যাপী এই অভিযানের সমাপ্তি ঘটবে আগামী ১৯ এপ্রিল উত্তরাখণ্ড সরকারের কর্মী ও আধিকারিকদের সঙ্গে মিলিত এক বৈঠক ও আলাপ-আলোচনার মধ্য দিয়ে।
PG/SKD/DM
(Visitor Counter : 71
প্রধানমন্ত্রীরদপ্তর
শ্রীশৈলম জলবিদ্যুৎ উৎপাদন কেন্দ্রের অগ্নিকান্ডে প্রাণহানির ঘটনায় প্রধানমন্ত্রীর শোক জ্ঞাপন
নতুনদিল্লি, ২১শে আগস্ট, ২০২০
প্রধানমন্ত্রী শ্রী নরেন্দ্র মোদী শ্রীশৈলম জলবিদ্যুৎ উৎপাদন কেন্দ্রে অগ্নিকান্ডে প্রাণহানির ঘটনায় দুঃখ প্রকাশ করেছেন।
প্রধানমন্ত্রী বলেছেন, ”শ্রীশৈলম জলবিদ্যুৎ উৎপাদন কেন্দ্রে অগ্নিকান্ডের ঘটনা অত্যন্ত দুর্ভাগ্যজনক। নিহতদের পরিবারবর্গকে সমবেদনা জানাই। আহতদের দ্রুত আরোগ্য কামনা করি।“
(CG/CB
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৬ জানুয়ারি, ২০২২
দেশ ব্যাপী জাতীয় টিকাকরণ অভিযানের আওতায় এখনও পর্যন্ত ১৬৩ কোটি ৫৮ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২২ লক্ষ ২৩ হাজার ১৮
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ৫.৫৫ শতাংশ
জাতীয় স্তরে বর্তমানে সুস্থতার হার ৯৩.২৩ শতাংশ
দেশে গত ২৪ ঘন্টায় সুস্থতার সংখ্যা ২ লক্ষ ৯৯ হাজার ৭৩, এর ফলে মোট সুস্থতার সংখ্যা বেড়ে ৩ কোটি ৭৩ লক্ষ ৭০ হাজার ৯৭১
দেশে গত ২৪ ঘন্টায় নতুন করে আক্রান্তের সংখ্যা ২ লক্ষ ৮৫ হাজার ৯১৪
দৈনিক ভিত্তিতে আক্রান্তের হার ১৬.১৬ শতাংশ
সাপ্তাহিক ভিত্তিতে আক্রান্তের হার ১৭.৩৩ শতাংশ
এখনও পর্যন্ত মোট নমুনা পরীক্ষার সংখ্যা ৭২ কোটি ৫ লক্ষ, গত ২৪ ঘন্টায় নমুনা পরীক্ষা হয়েছে ১৭ লক্ষ ৬৯ হাজার ৭৪৫টি
CG/BD/SKD/
(Visitor Counter : 133
বিজ্ঞানওপ্রযুক্তিমন্ত্রক
কেন্দ্র দেশে ভ্যাকসিন উৎপাদন ত্বরান্বিত করতে পদক্ষেপ গ্রহণ করেছে
ভারত বায়োটেক-এর সাথে প্রযুক্তি হস্তান্তরের মাধ্যমে হফকিন বায়োফার্মা বছরে ২২.৮ কোটি ডোজ কোভ্যাকসিন উৎপাদন করবে
নতুন দিল্লি, ২ জুন, ২০২১
দেশের সমস্ত মানুষকে কোভিড ভ্যাকসিন দেওয়ার জন্য কেন্দ্রীয় সরকার টিকা উৎপাদন ত্বরান্বিত করার কাজ চালিয়ে যাচ্ছে। এজন্য তিনটি রাষ্ট্রায়ত্ত সংস্থাকে আত্মনির্ভর ভারত-৩ মিশনে কোভিড সুরক্ষার আওতায় নিয়ে এসে জৈব প্রযুক্তি বিভাগ সহায়তা করে চলেছে।
এই তিনটি সংস্থা হচ্ছে-
১) হপকিন বায়ো ফার্মাসিটিক্যাল কর্পোরেশন লিমিটেড, মুম্বাই।
২) ইন্ডিয়ান ইমিউনোলজিক্যালস লিমিটেড, হায়দ্রাবাদ।
৩) ভারত ইমিউনোলজিক্যালস এন্ড বায়োলজিক্যালস লিমিটেড, বুলন্দশহর, উত্তরপ্রদেশ।
এরমধ্যে মহারাষ্ট্রের হপকিন বায়োফার্মা হায়দ্রাবাদের ভারত বায়োটেক লিমিটেডের সঙ্গে প্রযুক্তি হস্তান্তরের মাধ্যমে কো ভ্যাকসিন তৈরির জন্য প্রস্তুতি নিয়েছে। সংস্থাটির পারেল কমপ্লেক্সে এই ওষুধ প্রস্তুত করা হবে।
হফকিন বায়োফার্মার ম্যানেজিং ডিরেক্টর ডক্টর সন্দীপ রাঠোর জানিয়েছেন, তাঁরা বছরে ২২.৮ কোটি ডোজ কোভ্যাকসিন তৈরি করতে প্রস্তুত। এজন্য তারা কেন্দ্রীয় সরকার থেকে ৬৫ কোটি টাকা এবং মহারাষ্ট্র সরকারের কাছ থেকে ৯৪ কোটি টাকা অনুদান পেয়েছেন। ভ্যাকসিন প্রস্তুত করার জন্য তারা ৮ মাস সময় নিয়েছেন বলে ডক্টর রাঠোর জানান।
জৈবপ্রযুক্তি বিভাগের সচিব এবং বায়োটেকনোলজি ইন্ডাস্ট্রি রিসার্চ অ্যাসিসটেন্স কাউন্সিলের চেয়ারপারসন ডক্টর স্বরুপ জানিয়েছেন যে, রাষ্ট্রয়ত্ত সংস্থাগুলিকে কাজে লাগিয়ে ভ্যাকসিন উৎপাদন বৃদ্ধির লক্ষ্যে অগ্রসর হতে হচ্ছে। যা ভারতের বৃহত্তর টিকাদান অভিযানকে আরও ত্বরান্বিত করবে।
উল্লেখ্য, হফকিন বায়ো ফার্মাসিটিক্যাল কর্পোরেশন লিমিটেড ১২২ বছরের প্রাচীন একটি সংস্থা। শুধু তাই নয়, এটি দেশের প্রাচীনতম বায়োমেডিকেল রিসার্চ ইনস্টিটিউট। প্লেগ ভ্যাকসিনের আবিষ্কর্তা রুশ ব্যাকটেরিওলজিস্ট ডক্টর ওয়ার্ল্ডমার হফকিনের নামে সংস্থাটির নামকরণ করা হয়েছে।
CG/SB
(Visitor Counter : 205
পেট্রোলিয়ামওপ্রাকৃতিকগ্যাসমন্ত্রক
পরিবেশ বান্ধব হাইড্রোজেন জ্বালানী বিষয়ে শ্রী হরদীপ সিং পুরীর পৌরহিত্যে বৈঠক
নয়াদিল্লি, ৪ জুলাই, ২০২২
পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরীর পৌরহিত্যে পরিবেশ বান্ধব হাইড্রোজেন জ্বালানীর বিষয়ে এক গুরুত্বপূর্ণ বৈঠক অনুষ্ঠিত হয়েছে। পেট্রোলিয়াম ও প্রাকৃতিক গ্যাস মন্ত্রক আয়োজিত এই বৈঠকে দপ্তরের প্রতিমন্ত্রী শ্রী রামেশ্বর তেলী, দপ্তরের সচিব সহ ঊর্ধ্বতন আধিকারিকরা এবং রাষ্ট্রায়ত্ত্ব তেল ও প্রাকৃতিক গ্যাস সংস্থাগুলির উচ্চপদস্থ আধিকারিক ছাড়াও জ্বালানী ক্ষেত্রের সঙ্গে যুক্ত ব্যক্তিরা উপস্থিত ছিলেন।
শ্রী পুরী বলেন, জীবাশ্ম জ্বালানী শিল্প যেসব সমস্যার সম্মুখীন, পরিবেশ বান্ধব হাইড্রোজেন জ্বালানী যাতে সেগুলিকে অতিক্রম করতে পারে তার জন্য পরিকল্পনা করতে হবে। ২০৪৭ সালের মধ্যে ভারতকে জ্বালানী ক্ষেত্রে স্বনির্ভর করে তোলার উদ্যোগ নেওয়া হয়েছে। বর্তমানে ১২ লক্ষ কোটি টাকার জ্বালানী আমদানী করতে হয়। তাই বিকল্প জ্বালানী হিসেবে পরিবেশ বান্ধব হাইড্রোজেন জ্বালানীর বিষয়ে গুরুত্ব দেওয়া হয়েছে। অনুকূল ভৌগোলিক পরিবেশ এবং প্রচুর প্রাকৃতিক সম্পদের কারণে ভারতে পরিবেশ বান্ধব হাইড্রোজেন জ্বালানী উৎপাদনের সুবিধা রয়েছে। একে ভবিষ্যতের জ্বালানী বলে উল্লেখ করে শ্রী পুরী নির্দিষ্ট সময়ের মধ্যে হাইড্রোজেন উৎপাদনের ওপর গুরুত্ব দেন। ইতিমধ্যেই রাষ্ট্রায়ত্ব তেল ও গ্যাস সংস্থাগুলি এ বিষয়ে বিভিন্ন উদ্যোগ নিয়েছে। মন্ত্রী আরও জানান ক্রমবর্ধমান বৃহৎ অর্থনীতি হিসেবে ভারত পরিবেশ বান্ধব হাইড্রোজেন জ্বালানীর এক বড় কেন্দ্র হয়ে উঠতে চলেছে।
বৈঠকে অংশগ্রহণকারীরা জানান ২০৫০ সালের মধ্যে ১২-১৩ লক্ষ কোটি মার্কিন ডলারের হাইড্রোজেন জ্বালানী শিল্প গড়ে ওঠার সম্ভাবনা ভারতে রয়েছে। বৈঠকে বিভিন্ন বিষয় নিয়ে আলোচনার পাশাপাশি সংশ্লিষ্ট ক্ষেত্রে কি কি উদ্যোগ হাতে নেওয়া হয়েছে তা নিয়ে মতবিনিময় হয়েছে। অংশগ্রহণকারীরা কিছু কিছু সমস্যার প্রসঙ্গ তুলে বলেন, এগুলির দ্রুত সমাধান করা প্রয়োজন।
PG/CB/NS
(Visitor Counter : 86